9.9.2005 Den Europæiske Unions Tidende L 233/11 KOMMISSIONENS FORORDNING (EF) Nr. 1460/2005 af 8. september 2005 om ændring af Rådets forordning (EF) nr. 747/2001 hvad angår fællesskabstoldkontingenter og referencemængder for visse produkter med oprindelse i Algeriet KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 747/2001 af 9. april 2001 om forvaltning af fællesskabstoldkontingenter og referencemængder for varer, der er præferenceberettigede i medfør af aftalerne med visse Middelhavslande, og om ophæ- velse af forordning (EF) nr. 1981/94 og (EF) nr. 934/95 ()), særlig artikel 5, stk. 1, litra b), og ud fra følgende betragtninger: (1) — Rådet har ved afgørelse af 18. juli 2005 ?) godkendt Euro-Middelhavsassocieringsaftalen mellem Det Europæ- iske Fællesskab og dets medlemsstater på den ene side og Den Demokratiske Folkerepublik Algeriet på den anden side. (2) — I aftalen er der for visse produkter med oprindelse i Algeriet fastsat toldindrømmelser, der gælder inden for rammerne af fællesskabstoldkontingenter og reference- mængder. (3) — For at gøre det muligt at anvende toldkontingenterne og referencemængderne er det nødvendigt at ændre forord- ning (EF) nr. 747/2001. (4) — Da Kommissionens forordning (EØF) nr. 3590/85 af 18. december 1985 om den attest og analyseerklæring, der kræves ved indførsel af vin, druesaft og druemost ?), er blevet ophævet ved Kommissionens forordning (EF) nr. 883/2001 af 24. april 2001 om gennemførelsesbestem- melser til Rådets forordning (EF) nr. 1493/1999 for så vidt angår samhandelen med vin fra tredjelande ('), bør henvisningen i forordning (EF) nr. 747/2001 til forord- ning (EØF) nr. 3590/85 af hensyn til klarheden erstattes med en henvisning til forordning (EF) nr. 883/2001. (1) EFT L 109 af 19.4.2001, s. 2. Senest ændret ved Kommissionens forordning (EF) nr. 503/2005 (EUT L 83 af 1.4.2005, s. 13). (?) Endnu ikke offentliggjort i EUT. (?) EFT L 343 af 20.12.1985, s. 20. (?) EFT L 128 af 10.5.2001, s. 1. Senest ændret ved Kommissionens forordning (EF) nr. 908/2004 (EUT L 163 af 30.4.2004, s. 56). (5) — For 2005 bør mængderne under de nye toldkontingenter beregnes pro rata af de basismængder, der er fastsat i aftalen, i forhold til den del af perioden, der er forløbet før aftalens ikrafttrædelse. (6) — For at lette forvaltningen for 2005 af de to toldkontin- genter, der allerede er fastsat i forordning (EF) nr. 747/2001 for vin med oprindelse i Algeriet, bør de mængder, der importeres inden for disse kontingenter, modregnes i de tilsvarende toldkontingenter, der er åbnet i henhold til forordning (EF) nr. 747/2001, som ændret ved denne forordning. (7) — Da aftalen finder anvendelse fra den 1. september 2005, bør denne forordning anvendes fra samme dato. (8) — Foranstaltningerne i denne forordning er i overensstem- melse med udtalelse fra Toldkodeksudvalget — UDSTEDT FØLGENDE FORORDNING: Artikel 1 I forordning (EF) nr. 747/2001 foretages følgende ændringer: 1) Artikel 3 affattes således: »Artikel 3 Særlige betingelser for adgang til toldkontingenterne for visse vine For at få adgang til de fællesskabstoldkontingenter, der er anført i bilag I til II med løbenumrene 09.1001, 09.1107 og 09.1205, skal de pågældende vine være ledsaget enten af et oprindelsesbetegnelsescertifikat udstedt af den kompetente algeriske, marokkanske eller tunesiske myndighed i overens- stemmelse med den model, der findes i bilag XII, eller af et VI 1-dokument eller VI 2-uddrag, der er påtegnet i overens- stemmelse med artikel 32, stk. 2, i forordning (EF) nr. 883/2001.« 2) Bilag I erstattes af teksten i bilaget til denne forordning.